
Z A P I S N I K
3. sjednice Vijeća Mjesnog odbora Miramare 

održane u srijedu 18. kolovoza 2021. u prostorijama Mjesnog odbora Miramare 
Ulica Lavoslava Ružičke 26, Zagreb, s početkom u 18,00 sati
NAZOČNI ČLANOVI VIJEĆA: Lucija Makovica, Biljana Petrović, Miranda Vrcan Sušac
OSTALI NAZOČNI: Vladimir Novotny, Vatroslav Miloš
NENAZOČNI: Joško Krolo, Lovre Dodig
Predsjedava: Lucija Makovica, predsjednica Vijeća.

Zapisnik vodi: Vladimir Novotny

Predsjednica konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst Zapisnika 2. sjednice Vijeća, održane 9. srpnja 2021., bez izmjena.

Na prijedlog predsjednice Vijeće jednoglasno utvrđuje

D N E V N I   R E D

1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Imenovanje članova školskih odbora – osnovne škole.
3. Raspored dežurstva članova Vijeća MO Miramare.
4. Pitanja, prijedlozi i obavijesti.
Ad 1. Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
Članovi Vijeća primili su pisani materijal uz poziv, a predsjednica i usmeno informira nazočne o predmetu rasprave i odlučivanja. Otvara raspravu.

U raspravi sudjeluju: Lucija Makovica, Biljana Petrović i Miranda Vrcan Sušac
Vijeće jednoglasno donosi 

ZAKLJUČAK
 o davanju mišljenja o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
1. Vijeće Mjesnog odbora Miramare daje pozitivno mišljenje o prijedlogu izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, ulica grada Vukovara 56 a, na daljnje postupanje.
Ad 2. Imenovanje članova školskih odbora – osnovne škole.
Članovi Vijeća primili su pisani materijal uz poziv, a predsjednica i usmeno informira nazočne o predmetu rasprave i odlučivanja. Otvara raspravu.

U raspravi sudjeluju: Lucija Makovica, Biljana Petrović i Miranda Vrcan Sušac
Nakon kraće rasprave Biljana Petrović za člana školskog odbora predlaže Luciju Makovicu

Vijeće jednoglasno donosi

ZAKLJUČAK
 o imenovanje člana školskog odbora OŠ Davorina Trstenjaka
1. Vijeće Mjesnog odbora Miramare za člana školskog odbora predlaže Luciju Makovicu.
2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, ulica grada Vukovara 56 a, na daljnje postupanje.
Ad 3. Raspored dežurstva članova Vijeća MO Miramare.
Predsjednica usmeno informira nazočne o predmetu rasprave i odlučivanja. Predlaže termin dežurstva u kojem će dežurati ona, a ostali članovi Vijeća pozvani su da se pridruže ukoliko će biti u mogućnosti. Otvara raspravu.

Vijeće jednoglasno i bez rasprave donosi 

ZAKLJUČAK
o dežurstvu članova Vijeća Mjesnog odbora Miramare

1. Članovi Vijeća Mjesnog odbora Miramare dežurat će i primati građane u uredu Mjesnog odbora u prostorijama MO, Ulica Lavoslava Ružičke 26 (ulaz s južne strane) drugi četvrtak u mjesecu od 18,00 do 19,00 sati.
2. Ovaj Zaključak dostavlja se Vijeću Gradske četvrti Trnje i Gradskom uredu za mjesnu samoupravu, ulica grada Vukovara 56 a, na daljnje postupanje.
Ad 4. Pitanja, prijedlozi i obavijesti.
Predsjednica obavještava članove o intervencijama na zahtjev Mjesnog odbora koje su se provele u razdoblju između 2. i 3. sjednice. 

1. Očišćen je prolaz između Japranske i Čazmanske ulice.
2. Popravljene su oštećene ljuljačke na dječjem igralištu u Gackoj ulici.
3. Poslan je zahtjev Zagrebačkom holdingu d.o.o., Podružnici ,,Zrinjevac“ za uklanjanje sprave za preskok i šest drvenih stupića te zamjene oštećenih brava na ogradi parka za pse koji se nalazi između ulica Trnjanski zavoj ll. I Trnjanski zavoj lll.
Dovršeno u 18 i 50 sati.
KLASA: 026-02/21-002/1333

URBROJ:251-06-11-1706-21-3

Zagreb, 18. kolovoza 2021.
Zapisnik sastavio:
Vladimir Novotny, v.r.





                                       
Predsjednica

Vijeća Mjesnog odbora 
Miramare 

Lucija Makovica, v.r.
